CELEX: 62020TN0643
Language: fi
Date: 2020-10-23 00:00:00
Title: Asia T-643/20: Kanne 23.10.2020 – Ryanair v. komissio

7.12.2020   
            
            
               FI
            
            
               Euroopan unionin virallinen lehti
            
            
               C 423/40
            
         
      Kanne 23.10.2020 – Ryanair v. komissio
      (Asia T-643/20)
      (2020/C 423/58)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat F. Laprévote, V. Blanc, E. Vahida, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 13.7.2020 tehdyn Euroopan komission päätöksen (EU) valtiontuesta SA. 57116 – Alankomaat – COVID-19: Valtion myöntämä lainatakaus ja valtion myöntämä laina KLM:lle ja
               
            
                  —
               
               
                  velvoittaa Euroopan komission korvaamaan oikeudenkäyntikulut.
               
            Kantaja on myös pyytänyt kanteensa käsittelemistä Euroopan unionin tuomioistuimen perussäännön 23 a artiklassa tarkoitetussa nopeutetussa menettelyssä.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio on virheellisesti sulkenut Air Francelle myönnetyn tuen pois päätöksen soveltamisalasta.
               
            
                  2)
               
               
                  Toinen kanneperuste, jonka mukaan Euroopan komissio on rikkonut EUT-sopimuksen erityisiä määräyksiä ja unionin oikeuden yleisiä periaatteita syrjintäkiellosta, palvelujen tarjoamisen vapaudesta ja sijoittautumisvapaudesta, jotka ovat olleet lentoliikenteen kilpailulle vapauttamisen perustana Euroopan unionissa 1980-luvun lopulta lähtien. Lentoliikenteen markkinoiden vapauttaminen Euroopan unionissa on mahdollistanut aidosti yleiseurooppalaisten halpalentoyhtiöiden kasvun. Euroopan komissio on jättänyt huomiotta COVID-19-kriisin aiheuttaman vahingon tällaisille yleiseurooppalaisille lentoyhtiöille ja niiden roolille Alankomaiden lentoyhteyksissä salliessaan sen, että Alankomaat myöntää tukea vain KLM:lle. SEUT 107 artiklan 3 kohdan b alakohdassa määrätään poikkeuksesta SEUT 107 artiklan 1 kohdan mukaiseen valtiontukikieltoon, mutta siinä ei määrätä poikkeuksesta muihin EUT-sopimuksen sääntöihin ja periaatteisiin.
               
            
                  3)
               
               
                  Kolmas kanneperuste, jonka mukaan Euroopan komissio on soveltanut virheellisesti SEUT 107 artiklan 3 kohdan b alakohtaa ja tehnyt ilmeisen arviointivirheen katsoessaan, että tuki on tarkoitettu Alankomaiden taloudessa olevan vakavan häiriön poistamiseen, ja jättäessään noudattamatta velvollisuuttaan verrata keskenään tuen edullisia vaikutuksia ja niitä epäedullisia vaikutuksia, jotka tuella on kaupankäynnin edellytyksiin ja vääristymättömän kilpailun ylläpitämiseen (ns. intressivertailu), ja varmistaa tuen oikeasuhteisuus.
               
            
                  4)
               
               
                  Neljäs kanneperuste, jonka mukaan Euroopan komissio on jättänyt aloittamatta muodollisen tutkintamenettelyn vakavista vaikeuksista huolimatta ja loukannut kantajan menettelyllisiä oikeuksia.
               
            
                  5)
               
               
                  Viides kanneperuste, jonka mukaan päätös on Euroopan komissiolla olevan perusteluvelvollisuuden vastainen.